Tot i que la Llei 31/1995, de 8 de novembre, de prevenció de riscos laborals (LPRL), no inclou dins del seu àmbit general d'aplicació els treballadors autònoms que no tenen treballadors al seu càrrec això no eximeix els treballadors autònoms, tal com estableix la Llei de l'Estatut del treballador autònom (LETA), del deure bàsic de complir amb les obligacions en matèria de seguretat i salut laborals que la llei o els contractes que tinguin subscrits els imposin, així com de seguir les normes de caràcter col·lectiu derivades del lloc de prestació dels serveis.
A més, cal atendre les qüestions relatives a la normativa de coordinació d'activitats empresarials que estableix el Reial decret 171/2004, de 30 de gener, pel qual es desplega l'article 24 de la Llei 31/1995, de 8 de novembre, en matèria de coordinació d'activitats empresarials, ja que aquestes obligacions també impliquen els autònoms concurrents en centres de treball aliens.
A més, cal tenir present que les obligacions que tenen els autònoms en l'àmbit de la construcció són les derivades del compliment del Reial decret 1627/1997, de 24 d'octubre, pel qual s'estableixen les disposicions mínimes de seguretat i salut en les obres de construcció; la Llei 32/2006, de 18 d'octubre, reguladora de la subcontractació en el sector de la construcció, i el Reial decret 773/1997, de 30 de maig, sobre disposicions mínimes de seguretat i salut relatives a la utilització pels treballadors d'equips de protecció individual.
Finalment, el Reial decret llei 28/2018, de 28 de desembre, per a la revalorització de les pensions públiques i altres mesures urgents en matèria social, laboral i d'ocupació, preveu l'obligatorietat dels treballadors autònoms de tenir cobertes les contingències professionals, amb algunes excepcions residuals.
Aquestes seran les preguntes freqüents que trobareu dins aquest apartat.
D'acord amb el que estableix l'article 3.1 de la Llei 31/1995, de 8 de novembre, de prevenció de riscos laborals, en concordança amb el que preveu la disposició addicional primera del Reial decret legislatiu 2/2015, de 23 d'octubre, pel qual s'aprova el Text refós de la Llei de l'Estatut dels treballadors, el treball realitzat per compte pròpia (treballador autònom sense treballadors al seu càrrec) no està sotmès a la normativa laboral i, per tant, tampoc a la normativa de prevenció, excepte en els aspectes que per precepte legal es disposi expressament.
D'acord amb el que s'ha exposat, us facilitem la referència a les normes següents, sobretot per al supòsit que el treballador autònom treballi en concurrència amb altres empreses o estigui contractat per alguna empresa:
Avui en dia l'ordinador portàtil és un equip de treball per als treballadors la feina dels quals implica desplaçar-se.
Aquest dispositu permet compaginar les obligacions professionals i laborals amb les familiars i personals i proporciona una autonomia que permet gestionar la càrrega de treball, donant accés a missatges i alertes gràcies a la connexió a internet.
El món laboral requereix que els treballadors i treballadores puguin donar respostes més ràpides en la seva tasca, aspecte que només es pot assolir amb les noves tecnologies.
Considerant l'abast de l'ús d'ordinadors portàtils, aquesta publicació està pensada per proporcionar suggeriments en relació amb la millor utilització de portàtils en el context de la seguretat i la salut.
Els equips portàtils faciliten la feina, la comunicació i l'estudi, però també comporten uns riscos que es poden prevenir.
En tots els sectors d'activitat i en tots els sistemes productius hi ha col·lectiu de treballadors autònoms o per compte d'altri que, freqüentment, treballen exposats directament o indirectament als riscos que suposa la utilització i distribució de l'energia elèctrica.
Aquesta publicació està pensada per aquests professionals, proporcionant les recomanacions bàsiques en seguretat, en front del risc elèctric.
En cas de concòrrer amb altres treballadors cal que es faci una coordinació d'activitats empresarials,
prèviament a la realització de qualsevol tasca en un centre de treball aliè.
La regulació de la temperatura corporal, també coneguda com a termoregulació, és una de les funcions corporals "imprescindibles" per a la vida i per a la realització d'activitats.
L'ésser humà precisa mantenir la temperatura interna del seu cos constant.
Per a mantenir aquest equilibri, el cos disposa de mecanismes dirigits pel cervell, que regulen els guanys i les pèrdues de calor.
La respiració, la circulació de la sang o la sudoració de la pell també són mecanismes que contribueixen a aquest equilibri en condicions de calor extrema.
Activitats desenvolupades a l'aire lliure com la construcció, l'agricultura, la ramaderia, la pesca i totes aquelles que es realitzen en llocs tancats amb focus radiants de calor (mineria, forns, cuines, hivernacles...) poden exposar elstreballadors i treballadores a condicions extremes, amb temperatures elevades i situacions que posen al límit aquests mecanismes de regulació, amb la conseqüent aparició d'efectes negatius per a la seva salut.
Per això, cal conèixer bé les situacions de risc, les mesures preventives a prendre, així com els diferents signes d'alarma.
Indubtablement el tractor és un recurs important en les tasques agrícoles.
La interacció del treballador amb l'equip pot abastar des de la conducció del tractor per les finques o vies, l'acoblament d'equips, remolcs o màquines agrícoles, la realització de diferents tasques agrícoles o fins i tot el manteniment del tractor i de la maquinària agrícola.
Degut a la seva utilització o a les deficiències que puguin presentar es poden produir accidents que poden esdevenir greus.
En aquest document es tracten les tipologies d'accident més destacables, els riscos associats i les mesures preventives més comunes.
Tanmateix, cal tenir en compte les particularitats del propi tractor, ja que un tractor pesant és molt diferent d'un estret per treballs amb fruiters, així com les dels equips o maquinària acoblats al tractor, ja que els possibles riscos afegits poden ser de naturalesa molt diferent.